למרות הגשמים הרבים, חודש ינואר מציג פעילות ערה בשוק הדו-גלגלי בישראל עם 1,459 יחידות שנמסרו. נתון קרוב מאוד לזה של פתיחת שנת 2015 אז נמסרו 1,479 (20 יחידות יותר) כלי דו גלגלי בישראל וכן, 1458 יחידות בתקופה המקבילה בשנת 2014. כמקובל, חלק לא קטן מן המסירות בינואר באות על חשבון החודשים של סוף השנה הקודמת, משום שרבים מהרוכשים מעדיפים לקבל את הכלים שנרכשו בשנה קלנדרית חדשה.
מדוחות המסירות אשר סופקו על ידי יבואני הדו-גלגלי בלשכות המסחר עולה כי המגמה של צמיחת האופנועים גדולי נפח המנוע ממשיכה. 94 אופנועים בעלי נפח מנוע גבוה מ-750 סמ"ק נמסרו בינואר, 95 כלים בעלי נפח שבין 500 ל-750 סמ"ק, 319 כלים בנפח שבין 250 ל-500 סמ"ק, 407 כלים נמסרו בנפחי מנועים שבין 125 ל-250 סמ"ק והחלק הארי שייך לכלים שנפח מנועם עד 125 סמ"ק - 539 יחידות.
בבדיקת המסירות לפי מותגים, מהפכה. קימקו של עופר אבניר מובילה את טבלת המכירות עם 360 יחידות בינואר, אשר דוחקות למקום השני מזה זמן רב מאוד את סאן יאנג של מטרו שצברה "רק" 321 מסירות. במקום השלישי ימאהה שמגיעה לשיא של 231 מסירות בחודש הראשון של השנה. פיאג'ו במקום הרביעי עם 105 מסירות והונדה סוגרת את החמישייה המובילה עם 98 מסירות. KTM שישית עם 97 מסירות, סוזוקי שביעית עם 41 מסירות, קוואסאקי שמינית עם 40 מסירות יחד עם הוסקווארנה שמשיגה גם כן 40 מסירות ו .מ.וו סוגרת את העשיריה הראשונה עם 28 מסירות.
בהמשך הרשימה נמצאים קיואי עם 23 מסירות, דוקאטי עם 12 מסירות, דאלים עם 11 מסירות בלבד, TM רייסינג ויוסאנג כל אחת עם 10 מסירות, הארלי דוידסון עם 9 מסירות, אורסק ו-MV אגוסטה כל אחת עם 5 מסירות, שרקו עם 4 מסירות, זירו ו-TGB עם 3 מסירות כל אחת, מוטוגוצי וטאיזהו הואנגאי עם שתי מסירות כל אחת, AJP ואפריליה עם מסירה אחת בלבד בינואר 2016.